* **Πανόραμα Ελβετίας - Λίμνες Βορείου Ιταλίας 7 μέρες 22-28/07, 29/07-04/08, 05-11/08, 12- 18/08 & 19-25/08. Αεροπορικώς**

**1η Μέρα | Θεσσαλονίκη – Ζυρίχη – Ξενάγηση πόλης – Βασιλεία – Καταρράκτες Σάφχάουζεν.**

Συγκέντρωση στο αεροδρόμιο και απευθείας πτήση για Ζυρίχη. Άφιξη, επιβίβαση στο λεωφορείο μας και άμεση αναχώρηση για την παλιά πόλη της Ζυρίχης, για να ξεκινήσουμε την ξενάγηση μας. Θα επισκεφτούμε την Γοτθική Εκκλησία του 13ου αιώνα Φραουμνίστερ, με τα περίφημα βιτρώ, την εκκλησία του Αγ. Πέτρου με την μεγαλύτερη πλάκα ρολογιού της Ευρώπης, το Δημαρχείο, το πάρκο Ρίτερ, το λόφο του Ηλίου Σόνενμπεργκ, και τους τροπικούς κήπους του Πανεπιστημίου, την Όπερα και το μοντέρνο κτίριο Λε Κουρμουζιέ κέντρο προστασίας περιβάλλοντος. Ελεύθερος χρόνος για καφέ, φαγητό και ψώνια στην κεντρικότερη και πολυτελέστερη λεωφόρο της Ζυρίχης, στη Μπανχόφστρασε. Στη συνέχεια αναχώρηση για την Βασιλεία, μια πόλη με το σημαντικότερο εμπορικό παραποτάμιο λιμάνι της Ελβετίας και με κοσμοπολίτικο χαρακτήρα της . Άφιξη και ξεκινάμε την περιήγηση μας με τον καθεδρικό ναό, το Μουσείο Καλλών Τεχνών, το Μέγαρο του Κισσγκαρντεν και τον Πύργο της Τράπεζας των Διεθνών Κανονισμών. Ελεύθερος χρόνος στην παλιά πόλη. Συνεχίζουμε για τους καταρράκτες Σάφχάουζεν οι οποίοι θεωρούνται οι πιο εντυπωσιακοί και μεγαλύτεροι σε όγκο νερού στην Ευρώπη. Φωτογραφηθείτε στην ειδική εξέδρα που έχει στηθεί μπροστά στους καταρράκτες για τους τολμηρούς επισκέπτες. Επιστροφή στην Ζυρίχη και τακτοποίηση στο ξενοδοχείο μας.

**2η Μέρα | Ζυρίχη – Βέρνη – Λουκέρνη – Προαιρετική επίσκεψη στο Όρος Pilatus – Ζυρίχη.**

Πρωινό και στην συνέχεια διασχίζοντας την πανέμορφη Ελβετική ύπαιθρο θα φτάσουμε στην Βέρνη. Η πόλη είναι κτισμένη σε μια απόκρημνη καμπή του ποταμού Άαρ, με χαρακτηριστική αρχιτεκτονική του 16ου αιώνα με φόντο τις μεγαλειώδεις Άλπεις. Στην περιήγηση μας θα δούμε τον καθεδρικό ναό του Αγ. Βικεντίου, την κεντρική αρτηρία Μάρκτγκάσε πλαισιωμένη από ψηφιδωτές στοές, τον περίφημο πύργο των Ρολογιών καθώς και τον πύργο των φυλακών. Τέλος, δε θα παραλείψουμε το κοινοβούλιο, το οποίο χτίστηκε σε ένα βράχο πάνω από την κοιλάδα του Άαρ. Ελεύθερος χρόνος και στη συνέχεια αναχώρηση για την Λουκέρνη. Άφιξη στην πόλη με τις χρωματιστές προσόψεις των σπιτιών, τα πλακόστρωτα δρομάκια και τις μικρές πλατείες με τα σιντριβάνια. Σπουδαίο αξιοθέατο είναι η ξύλινη σκεπαστή μεσαιωνική γέφυρα Καπελμπρίκε που απεικονίζει την ιστορία της πόλης σε 120 πίνακες ζωγραφισμένους σε ξύλο. Συνεχίζουμε την περιήγηση μας με το παλιό Δημαρχείο και το λιθόστρωτο ιστορικό κέντρο που δίνουν στην πόλη μια παραμυθένια χροιά. Ελεύθερος χρόνος και αναχώρηση προαιρετικά για το Όρος Pilatus. Η ανάβαση μας θα γίνει με τελεφερίκ χαρίζοντας μας μια μοναδική διαδρομή διάρκειας 20 λεπτών. Άφιξη στην κορυφή και ελεύθερος χρόνος για καφέ και φαγητό, θαυμάζοντας την μαγική θεά που μας χαρίζει το τοπίο. Αργά το απόγευμα θα επιστρέψουμε στο ξενοδοχείο μας στη Ζυρίχη.

**3η Μέρα | Ζυρίχη – Προαιρετική εκδρομή στο St. Moritz – Νταβός – Ζυρίχη.**

Πρωινό και στη συνέχεια θα αναχωρήσουμε για το St. Moritz το οποίο βρίσκεται σε υψόμετρο 1.800 μέτρων και περιβάλετε από μια πανέμορφη λίμνη. Αρχικά ήταν μικρό χωριό με ιαματικές πηγές, γνωστές ήδη από τους μεσαιωνικούς χρόνους. Την καλοκαιρινή περίοδο είναι ένα μέρος ιδανικό για πεζοπορία. Ελεύθερος χρόνος και στη συνέχεια θα αναχωρήσουμε για το κοσμοπολίτικο Νταβός. Ελεύθερος χρόνος για φαγητό και καφέ. Αργά το απόγευμα θα επιστρέψουμε στο ξενοδοχείο μας στην Ζυρίχη.

**4η | Ζυρίχη – Λωζάνη – Ξενάγηση πόλης – Γενεύη – Ξενάγηση πόλης.**

Μετά το πρωινό μας θα αναχωρήσουμε για την πανέμορφη Λωζάνη, έδρα της Διεθνούς Ολυμπιακής Επιτροπής. Άφιξη και αμέσως ξεκινάμε την ξενάγηση μας στην παλιά πόλη με το πάρκο Μον Ρεπό, το μέγαρο Ριπόν, τον καθεδρικό ναό, τον κεντρικό σιδηροδρομικό σταθμό και στο Ουσύ, πάνω στη λίμνη Λεμάν και το Ολυμπιακό μουσείο. Ελεύθερος χρόνος και στη συνέχεια αναχώρηση για την Γενεύη, η οποία εκτείνεται από την άκρη της ομώνυμης λίμνης και περιβάλλεται από τις οροσειρές του Ιούρα και των Άλπεων της Σαβοΐας. Άφιξη και ξεκινάμε την ξενάγηση μας στην πόλη που συνδυάζει την γαλλική φινέτσα με τον Ελβετικό δυναμισμό. Θα επισκεφτούμε το Μέγαρο των Εθνών με το μεγαλύτερο συνεδριακό κέντρο παγκοσμίως, την παλιά πόλη, το άνθινο Ρολόι που φτιάχτηκε το 1955, το ψηλότερο σιντριβάνι του οποίου ο πίδακας νερού φτάνει τα 140 μέτρα ύψος καθώς και το Δημαρχείο που γράφτηκε η πρώτη Συνθήκη της Γενεύης αλλά και το καθεδρικό ναό του Αγ. Πέτρου που χτίστηκε τον 13ο αιώνα. Χρόνος ελεύθερος στην πιο κοσμοπολίτικη πόλη της Ευρώπης και στη συνέχεια τακτοποίηση στο ξενοδοχείο μας.

**5η Μέρα | Γενεύη – Σαμονί – Μιλάνο – Ξενάγηση πόλης.**

Πρωινό και αναχώρηση για την πόλη της μόδας το Μιλάνο. Στην διαδρομή θα κάνουμε μια σύντομή στάση για καφέ στο Σαμονί που είναι κτισμένο στα 1037 μ. στους πρόποδες του Mont Blanc της ψηλότερης κορυφής των Άλπεων (4007 μ.) στις Γάλλο ιταλικές Άλπεις. Το Σαμονί έγινε διεθνής τουριστικός προορισμός μετά τον Β. Παγκόσμιο πόλεμο. Άφιξη στην πρωτεύουσα της Λομβαρδίας και αμέσως θα ξεκινήσουμε την ξενάγησή μας στο ιστορικό κέντρο. Πρώτα, θα επισκεφθούμε τον καθεδρικό ναό της πόλης, τον περίφημο Ντουόμο, χτισμένο στα πρότυπα της γοτθικής αρχιτεκτονικής του 14ου αιώνα. Στη συνέχεια θα περπατήσουμε στη γκαλέρια Βιττόριο Εμμανουέλε Β΄ με τις πολυτελείς μπουτίκ και τα σικ εστιατόρια, αφιερωμένη στον πρώτο βασιλιά της ομόσπονδης Ιταλίας. Ολοκληρώνουμε τη ξενάγηση μας στην ξακουστή Σκάλα του Μιλάνο, ίσως το θέατρο με την καλύτερη ακουστική στον κόσμο. Στη συνέχεια αναχώρηση για το ξενοδοχείο μας και τακτοποίηση. Το βράδυ προαιρετική διασκέδαση στη πόλη.

**6η Μέρα | Μιλάνο – Κόμο – Λίμνη Ματζόρε – Στρέζα.**

Πρωινό και στη συνέχεια θα αναχωρήσουμε για το μαγευτικό Κόμο με την ομώνυμη λίμνη. Η Λίμνη Κόμο αποτελούσε ένα θέρετρο διακοπών για την ιταλική αριστοκρατία για αυτό και είναι γνωστή για τις επιβλητικές τις βίλες που είναι χτισμένες στα παράλια της λίμνης. Μερικές από τις πιο γνωστές είναι η διάσημη Villa Carlotta, η Villa D’Este και η Villa del Balbianello. Στη περιήγηση μας θα θαυμάσουμε τον καθεδρικό ναό και θα επισκεφτούμε την παλιά πόλη με τα στενά σοκάκια της. Ελεύθερος χρόνος για καφέ στην κεντρική πλατεία και βόλτα στα γραφικά σοκάκια της πόλης. Στη συνέχεια θα αναχωρήσουμε για τη λίμνη Ματζόρε, μία από τις μεγαλύτερες και γνωστότερες λίμνες της Ιταλίας. Η διαδρομή γύρω από τη δυτική όχθη της λίμνης θα μας αποκαλύψει όλες τις ομορφιές της. Έπειτα αναχώρηση για τη λουλουδιασμένη κωμόπολη Στρέζα, με το ευχάριστο κλίμα και το πιο τουριστικό θέρετρο της λίμνης, γνωστό για τους ευωδιαστούς κήπους της και για την αλησμόνητη θέα που προσφέρει στα απέναντι μυροβόλα νησάκια Μπορομμέ. Σας προτείνουμε προαιρετική κρουαζιέρα με το καραβάκι στο νησάκι Ίζολα Μπέλα όπου βρίσκεται το παλάτι Μπορομέο περιτριγυρισμένο από ένα πανέμορφο κήπο στολισμένο με υπέροχα σιντριβάνια, αγάλματα, τεχνητές σπηλιές και σπάνια φυτά. Ελεύθερος χρόνος και αργά το απόγευμα θα επιστρέψουμε στο ξενοδοχείο μας στο Μιλάνο.

**7η Μέρα | Μιλάνο – Πτήση επιστροφής.**

Πρωινό και αναχώρηση για το αεροδρόμιο για να πάρουμε την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Πανόραμα Ελβετίας - Λίμνες Βορείου Ιταλίας 7 μέρες** | | | | **Αναχωρήσεις: 22/07, 29/07, 05/08, 12/08, 19/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Zuri by Fassbind | 4\* | Πρωινό | 595€ | 448€ | 294€ | Πτήσεις με Aegean Airlines: Θεσσαλονίκη - Ζυρίχη: 07:00-08:25 Μιλάνο - Θεσσαλονίκη: 10:25-13:20 |
| Nash | 4\* |
| Leonardo City Center | 4\* |
| **Στη τιμή περιλαμβάνονται:** Αεροπορικά εισιτήρια μετ'επιστροφής με Aegean Airlines. 1 αποσκευή 23Kg. ανά άτομο + Χειραποσκευή 8kg. Έξι (6) διανυκτερεύσεις στα ξενοδοχεία όπως αναφέρονται στον αναλυτικό μας τιμοκατάλογο. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας**. Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 165€. Τέλη σιαμονής. Check points: 35€. Προαιρετική εκδρομή στο St. Moritz και στο Νταβός: 40€ (Συμμετοχή κατά την διάρκεια της εκδρομής: 50€). Προαιρετική επίσκεψη στο Όρος Pilatus: Ενήλικες: 70,40€ και τα παιδιά 6-12: 45,20€: Περιλαμβάνεται μεταφορά από την Λουκέρνη στο σημείο εκκίνησης μας στο Kriens και το εισιτήριο για το εναέριο τελεφερίκ (Θα φτάσουμε σε υψόμετρο 2.134 μ. Στο σημείο αυτό υπάρχει εστιατόριο και καφετέρια και σας προσφέρεται εκπληκτική θέα για φωτογράφιση Περισσότερες πληροφορίες: https://www.pilatus.ch/. ) Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|